
	Nettet for grønt diplomati - Rapport om de opnåede resultater


1.
I formandskabets konklusioner fra Det Europæiske Råd i Thessaloniki (den 19.-20. juni 2003) bekræftede Det Europæiske Råd på ny sit tilsagn om at integrere miljøspørgsmål i de eksterne forbindelser ved at fremme europæisk diplomati inden for miljø og bæredygtig udvikling. I den forbindelse noterede Det Europæiske Råd med tilfredshed, at der blev oprettet et net af eksperter i formandskabets regi i fuldt samarbejde med Kommissionen. Ved denne lejlighed opfordrede Det Europæiske Råd også Rådet til i samarbejde med Kommissionen at aflægge rapport om de opnåede resultater med henblik på mødet i juni 2005.

2.
I bilaget til denne note findes en rapport, som formandskabet har udarbejdet i samarbejde med Kommissionen. Rapporten giver en redegørelse for de aktiviteter, som nettet for grønt diplomati har udført siden sin oprettelse, og for de hidtidige resultater og indeholder også et afsnit om de fremtidige mål.

3.
Rapporten forelægges hermed for Rådet med henblik på efterfølgende forelæggelse for Det Europæiske Råd på mødet den 16.-17. juni 2005.

________________________

BILAG

Nettet for grønt diplomati

Rapport til Det Europæiske Råd
Formålet med grønt diplomati

Nettet for grønt diplomati blev oprettet på Det Europæiske Råds møde i Thessaloniki i juni 2003 som et særligt initiativ, der skulle styrke anvendelsen af EU's omfattende diplomatiske net i tredjelande samt fremme miljøintegration i de eksterne politikker, sådan som der blev lagt op til i den strategi, der blev godkendt på Det Europæiske Råd i Barcelona. Nettet for grønt diplomati blev opfordret til at aflægge rapport til Det Europæiske Råd i juni 2005.

Nettet består af embedsmænd, der beskæftiger sig med spørgsmål vedrørende internatonalt miljø og bæredygtig udvikling i udenrigsministerierne og deres diplomatiske missioner. Nettet fokuserer på miljøspørgsmål med betydelig relevans for EU's eksterne forbindelser, som f.eks. klimaændringer, biodiversitet, jordforringelse og vedvarende energi.

Da de eksterne aspekter af europæisk miljøpolitik får stadig større betydning i internationale anliggender, spiller nettet en vigtig rolle ved at fremme sammenhæng, konsekvens og effektivitet i europæiske miljøaktiviteter. Som det hedder i forfatningstraktaten (artikel III-292), skal EU "påse, at der er sammenhæng mellem de forskellige områder inden for dens optræden udadtil og mellem disse og dens øvrige politikker."

Generel baggrund, hidtidige resultater og nytteværdi

Nettets funktionsmåde kan kort beskrives således:

· at fremme anvendelsen af EU's omfattende diplomatiske ressourcer (diplomatiske missioner, delegationer, agenturer for udviklingssamarbejde) til støtte for miljømålsætninger og i tilrettelæggelsen af kampagner og demarcher. Dette skal udbrede EU's budskaber til tredjelande over hele verden og ligeledes bidrage til at indhente vore partneres synspunkter

· at udveksle synspunkter og erfaringer om, hvorledes medlemsstaterne (især udenrigsministerierne) integrerer miljøhensyn i deres diplomatiske indsats.

Der er gjort betydelige fremskridt med nettet for grønt diplomati, siden det blev oprettet.

I overensstemmelse med de praktiske retningslinjer, der blev vedtaget i Rom i november 2003 under det italienske formandskab, baserer nettet for grønt diplomati sit arbejde på vedtagne EU-holdninger og afspejler den ensartede indsats, der kommer til udtryk i Rådets grupper og konklu​sioner. I den sammenhæng er gode forbindelser med de relevante rådsgrupper (især Gruppen vedrørende Miljøet på Internationalt Plan i dennes forskellige sammensætninger) af afgørende betydning. Et af nettets redskaber er tilrettelæggelsen af demarcher, der skal gennemføres som trojka, og hvis formål er udveksling af oplysninger og synspunkter om et særligt emne eller forberedelse af et særligt møde.

Nettet har kunnet kortlægge god og fornyende praksis og potentielle synergier på området miljø og udenrigspolitik som følge af et spørgeskema vedrørende integration af miljøspørgsmål, der blev udsendt af det italienske formandskab i 2003.

Forud for mødet i Johannesburg-Koalitionen for Vedvarende Energi i Bonn den 3.-4. juni 2004 gen​nemførte nettet for grønt diplomati sin første formelle demarche under det irske formandskab. Mødets tilrettelæggere bekræftede, at demarchen havde været nyttig.

Det grønne diplomatis anden demarche blev iværksat forud for 10. partskonference under De Fore​nede Nationers rammekonvention om klimaændringer i Buenos Aires. For at bevidstgøre EU's partnerlande iværksatte det nederlandske formandskab - støttet af Kommissionen - en demarche vedrørende klimaændringer (den 5.-15. november 04) i 34 udvalgte tredjelande.

Demarchen var en succes, der gav meget feedback, og resultaterne blev samordnet før konferencen. Disse erfaringer fra området var et værdifuldt input for EU's forhandlere.

Under det luxembourgske formandskab blev der gennemført tre demarcher. Den første var baseret på en brochure, der afspejlede EU's synspunkter med henblik på 13. møde i Kommissionen for Bæredygtig Udvikling (CSD), og som gav EU mulighed for at vurdere, hvor meget opbakning det ville få til sine holdninger i CSD. Den anden demarche blev gennemført forud for den første partskonference under Stockholm-konventionen om persistente organiske miljøgifte i Uruguay (den 2.‑6. maj). Den tredje demarche blev gennemført som forberedelse til partskonferencen MOP2 under Cartagena-protokollen om biosikkerhed.

Ud over de formelle demarcher har nettet til opgave at fremme udveksling af oplysninger mellem medlemsstaterne og EU-missionerne i udlandet.

Nettet for grønt diplomati er et smidigt, uformelt og nyskabende redskab, der bidrager til en bedre integration af EU-politikker og af to aspekter (miljø og udvikling), der er nært forbundne, og som mangler et egnet debatforum. Denne forbindelse vil blive fremhævet på topmødet til gennemgang af årtusindudviklingsmålene i september 2005.

Nettets redskaber er baseret på den eksisterende dynamik (EU's diplomatiske net, e-mail korrespondance, fastlagte EU-holdninger) og er en meget let og effektiv metode til at samle og udveksle oplysninger. Dette kan anvendes inden for EU, men også på verdensplan, og skaber også mulighed for en intern læreproces og for øgede mængder af tilgængelige oplysninger.

Der er især gjort fremskridt med at integrere miljøhensyn og bæredygtig udvikling i udenrigspolitikken, der er nettets vigtigste mål, i de nye EU-medlemsstater, der tager ved lære af udvekslingen inden for nettet for grønt diplomati.

De fremtidige mål for nettet for grønt diplomati

Nettet for grønt diplomati bør fortsætte med at effektivisere og skabe større konsekvens i EU's 

politik vedrørende internationale miljøspørgsmål på følgende måder:

1.
Gennemførelse af demarcher. Nettet har ved anvendelse af medlemsstaternes og Kommissionens ressourcer kapacitet til at bringe EU-budskaber ud til tredjelande over hele verden. Disse aktioner kan have en positiv indvirkning på vore partnere forud for internationale forhandlingsrunder (som f.eks. de relevante FN-konferencer). Sådanne initiativer vil blive forberedt i samarbejde med Rådets kompetente instanser.

2.
Yderligere udveksling af god praksis med henblik på at integrere miljø og bæredygtig udvikling i de eksterne politikker på europæisk og nationalt plan.

3.
Bedre oplysninger om ikke-medlemsstaters holdninger. Nettet for grønt diplomati kan virke som et instrument til aktiv "høring" for at skaffe "efterretninger" om vore partneres synspunkter. EU-missionerne i tredjelande kan i samarbejde med hinanden indhente oplysninger om specifikke holdninger hos vore partnere til spørgsmål, som er under udvikling, og aflægge rapport herom til Rådet og EU-forhandlerne. Herved kan man bedre fastlægge EU-holdning​erne og effektivisere EU's indsats i internationale forhandlinger.

4.
Proaktiv formidling af nøjagtige og ajourførte miljøoplysninger. Nettet bør fremme fælles anvendelse og formidling af relevant materiale til EU's missioner og derved bidrage til missionernes generelle kapacitet til at indlede drøftelser om miljøspørgsmål og tage miljøanliggender af særlig relevans op sammen med partnernes myndigheder.

________________________

Bilag til BILAGET
Vigtige datoer for nettet for grønt diplomati pr. 11/02 2005


Persistente organiske mil�jøgifte (POP)





11. partskonference (COP 11)





08/03 Luxembourg


"Status"





MOP1





13. møde i Kommis�sionen for Bæredygtig Udvikling (CSD 13)





06/05 Rapport om hidtidige


GDN-resultater, Rådet 


(almindelige anliggender)





12/05





09/04 Haag

"Demarcheproces"





10. parts�konference 


(COP 10)





12/03





12/04





•Notat vedrørende Rusland/Kyoto 24/05/04





•Notat vedrørende Den Internationale Hvalfangstkommis�sion (IWC) 16/03/04





Johannesburg-koalitio�nen for vedvarende energi (JREC)





Konventionen om den biologiske mangfoldighed (CBD)





03/04 Dublin

"Prioriterede møder"





9. parts�kon�ference (COP 9)











11/03 Rom

"Funktionsmåde"





06/03 Athen


Lancering af nettet for grønt 


diplomati 





Launch of the GDN





06/03 Athens





06/2003 I konklusionerne fra


Det Europæiske Råd i 


Thessaloniki ønskes en


rapport 06/05





Cardiff-integrations�strategien - vedtaget af Rådet (almindelige an�liggender og eks�terne forbindelser), Barcelona 03/02





POP





COP 11





”





bilan





“Finalisation of 





08/03 Luxembourg





MOP1





CSD 13





Achievements to





06/05 Report on GDN





12/05





UK





LUXEMBOURG





GRÆKENLAND





NEDERLANDENE











IRLAND





ITALIEN





Indvundne erfaringer





“Demarche process”





09/04 The Haag 





•2. formelle GDN-demarche





COP 10





12/03





12/04





brief 24/05/04





Russia/Kyoto





•





JREC





•1. formelle GDN-demarche











“Priority meetings”





03/04 Dublin GDN 3





•Tresidet demarche


UK, FR, DE = COP 9





COP 9





Udvikling af kommu�nikationsredskabet CIRCA





Nettet for grønt diplomati:  spørgeskema om bedstepraksis i medlemsstaterne





11/03 Rome GDN 2





Launch of the GDN





06/03 Athens





call for report 06/05





Council Conclusions





Thessaloniki





Barcelona 03/02





adopted 





–





Cardiff’ integration 





‘

